CELEX: 62009CN0248
Language: sk
Date: 2009-07-07 00:00:00
Title: Vec C-248/09: Návrh na začatie prejudiciálneho konania, ktorý podal Augstākās tiesas Senāts (Litovská republika) 7. júla 2009 — SIA Pakora Pluss/Valsts ieņēmumu dienests

12.9.2009   
            
            
               SK
            
            
               Úradný vestník Európskej únie
            
            
               C 220/22
            
         Návrh na začatie prejudiciálneho konania, ktorý podal Augstākās tiesas Senāts (Litovská republika) 7. júla 2009 — SIA Pakora Pluss/Valsts ieņēmumu dienests
   (Vec C-248/09)
   2009/C 220/43
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobkyňa: SIA Pakora Pluss
   
      Žalovaný: Valsts ieņēmumu dienests
   
      Prejudiciálne otázky
   
   
               1.
            
            
               Je možné považovať, že boli splnené vývozné náležitosti v zmysle [prílohy IV kapitoly 5] bodu 1 Aktu o pristúpení k Európskej únii v prípade, že bol vystavený zoznam lodného nákladu, ale neboli vykonané úkony stanovené v článku 448 nariadenia č. 2454/93 (1) (nemecký colný orgán náležite neoznámil lotyšskému colnému orgánu žiadosť lodnej spoločnosti)?
            
         
               2.
            
            
               V prípade zápornej odpovede na prvú otázku, je možné nazdávať sa v situácii, aká je vo veci samej, že predpisy, ktoré upravujú colný režim (nariadenie č. 2913/92 (2) a nariadenie č. 2452/93), nie sú vôbec uplatniteľné?
            
         
               3.
            
            
               V prípade kladnej odpovede na prvú otázku, má sa príloha IV kapitola 5 bod 1 Aktu o pristúpení k Európskej únii vykladať v tom zmysle, že ak tovar, ktorý sa prepravuje v rozšírenom Spoločenstve, po tom, ako boli vybavené vývozné náležitosti spojené s týmto tovarom, nie je prepustený do voľného obehu, nie je oslobodený od cla alebo iných opatrení colného charakteru, aj keď neexistujú pochybnosti o tom, že tento tovar má štatút tovaru Spoločenstva? Inými slovami, je v prejednávanom prípade rozhodujúce, či bol uskutočnený colný režim prepustenia do voľného obehu?
            
         
               4.
            
            
               Má sa daň z pridanej hodnoty zahrnúť do pojmu dovozné clo stanoveného v článku 4 ods. 10 nariadenia č. 2913/92?
            
         
               5.
            
            
               V prípade kladnej odpovede na štvrtú otázku, povinnosť zaplatiť daň z pridanej hodnoty, ktorá má byť uhradená ako dovozné clo za tovar, sa vzťahuje na hlavného zodpovedného alebo na konečného príjemcu tovaru? Existuje nejaká okolnosť, ktorá umožňuje túto povinnosť rozdeliť?
            
         
      (1)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, s. 1; Mim. vyd. 02/006, s. 3).
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307).